Muhammad Yunus Jaunpuri (an haife shi a watan Oktoba, 1937 - ya mutu a 11 July 2017) ya kasance malamin Hadisi na Islama na Kasar Indiya kuma tsohon Shaykh al-Hadith na Mazahir Uloom, Saharanpur. Yana daga cikin manyan dalibai da almajiran Muhammad Zakariyya Kandhlawi. An haifi Jaunpuri a ranar 2 ga Oktoba 1937 a Jaunpur. Ya kammala karatu daga Mazahir Uloom, Saharanpur a shekara ta 1961. Jaunpuri ya koyar da littattafan Hadisi daban-daban a cikin Mazahir Uloom, Saharanpur. An nada shi a matsayin Shaykh al-Hadith na Jamia a shekara ta 1388 AH. Ya karantar da Sahih Al-Bukhari a cikin Mazahir Uloom, Saharanpur kusan shekaru 50. Daliban sa sun hada da Yusuf Motala da Abdur Raheem Limbada.[ana buƙatar hujja] Jaunpuri ya mutu a ranar 11 ga watan Yulin shekara ta 2017. Mutane sama da miliyan daya ne suka halarci jana’izar sa kuma Talha Kandhlawi, dan Muhammad Zakariyya Kandhlawi ne ya jagoranci addu’ar. Babban malamin addinin Islama na duniya Ismail ibn Musa Menk ya nuna alhinin rasuwarsa. Shima mawakin Indiya kuma masani Fuzail Ahmad Nasiri ya nuna alhininsa kuma ya ce Jaunpuri fitaccen malamin hadisi ne.